Βρυξέλλες, 03.12.2004

COM(2004)771 τελικό

Πρόταση

ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ

για τον καθορισμό των διορθωτικών συντελεστών που εφαρμόζονται από 1ης Ιουλίου 2004 στις αποδοχές των υπαλλήλων, των συμβασιούχων υπαλλήλων και των επικουρικών υπαλλήλων των Ευρωπαϊκών Κοινοτήτων που υπηρετούν σε τρίτες χώρες καθώς και ορισμένων υπαλλήλων που εξακολουθούν να υπηρετούν στα δέκα νέα κράτη μέλη επί δεκαπέντε μήνες κατά ανώτατο όριο μετά την προσχώρηση

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

Με τον κανονισμό (Ευρατόμ, ΕΚΑΧ, ΕΟΚ) αριθ. 3019/87, της 5ης Οκτωβρίου 1987, ο κανονισμός υπηρεσιακής κατάστασης τροποποιήθηκε με την προσθήκη του παραρτήματος Χ που περιλαμβάνει ειδικές διατάξεις και παρεκκλίσεις, εφαρμοζόμενες στους υπαλλήλους των Ευρωπαϊκών Κοινοτήτων που υπηρετούν σε τρίτες χώρες.

Ειδικότερα, έχει θεσπισθεί ειδικό καθεστώς αποδοχών και τα άρθρα 11, 12 και 13 του νέου παραρτήματος αφορούν τις αποδοχές των υπαλλήλων που υπηρετούν στις εν λόγω χώρες. Σύμφωνα με αυτό το καθεστώς, οι αποδοχές καταβάλλονται σε ευρώ στο Βέλγιο, μπορούν όμως να καταβληθούν επίσης – εν όλω ή εν μέρει – στο νόμισμα της χώρας υπηρεσίας. Στην περίπτωση αυτή, εφαρμόζεται διορθωτικός συντελεστής επί του τμήματος των αποδοχών που καταβάλλεται στο τοπικό νόμισμα.

Από την 1η Μαΐου 2004 που τέθηκε σε εφαρμογή ο νέος κανονισμός υπηρεσιακής κατάστασης (Κανονισμός (ΕΚ, Ευρατόμ) αριθ. 723/2004, της 22ας Μαρτίου 2004), το εν λόγω καθεστώς αποδοχών εφαρμόζεται και στους συμβασιούχους υπαλλήλους.

Σύμφωνα με το άρθρο 13 του εν λόγω παραρτήματος, το Συμβούλιο καλείται να καθορίζει, κάθε έξι μήνες, τους διορθωτικούς συντελεστές που εφαρμόζονται στις τρίτες χώρες.

Με τον κανονισμό (ΕΚΑΧ, ΕΟΚ, Ευρατόμ) αριθ. 2175/88, της 18ης Ιουλίου 1988, το Συμβούλιο καθόρισε τους πρώτους διορθωτικούς συντελεστές που εφαρμόζονται από τις 10 Οκτωβρίου 1987.

Οι τελευταίοι διορθωτικοί συντελεστές καθορίστηκαν από το Συμβούλιο με τον κανονισμό (ΕΚ, Ευρατόμ) αριθ. 1785/2004, της 5ης Οκτωβρίου 2004, και τέθηκαν σε εφαρμογή από 1ης Ιανουαρίου 2004.

Με το άρθρο 33 παράγραφος 4 της συνθήκης προσχώρησης των δέκα νέων κρατών μελών έχει δημιουργηθεί νομική βάση που επιτρέπει την παράταση της εφαρμογής του παραρτήματος Χ του κανονισμού υπηρεσιακής κατάστασης (καθεστώς που εφαρμόζεται στο προσωπικό που υπηρετεί εκτός Κοινότητας) στους υπαλλήλους που εξακολουθούν να υπηρετούν στα νέα αυτά κράτη μέλη επί ανώτατης περιόδου δεκαπέντε μηνών μετά την προσχώρηση. Επομένως, είναι σκόπιμο να καθοριστούν για τα νέα αυτά κράτη μέλη διορθωτικοί συντελεστές σύμφωνα με το παράρτημα ΧΙ καθώς και με το παράρτημα Χ του κανονισμού υπηρεσιακής κατάστασης.

Σύμφωνα με το άρθρο 13 του παραρτήματος Χ του εν λόγω νέου κανονισμού υπηρεσιακής κατάστασης, το Συμβούλιο καλείται να καθορίζει μία φορά ετησίως τους διορθωτικούς συντελεστές που εφαρμόζονται στις τρίτες χώρες.

Η παρούσα πρόταση αφορά τον καθορισμό των διορθωτικών συντελεστών που εφαρμόζονται από 1ης Ιουλίου 2004 στις αποδοχές των υπαλλήλων, των συμβασιούχων υπαλλήλων και των έκτακτων υπαλλήλων των Ευρωπαϊκών Κοινοτήτων που υπηρετούν στις τρίτες χώρες καθώς και ορισμένων υπαλλήλων που εξακολουθούν να υπηρετούν στα δέκα νέα κράτη μέλη επί ανώτατη περίοδο δεκαπέντε μηνών μετά την προσχώρηση.

Επομένως, οι εν λόγω διορθωτικοί συντελεστές είναι οι πρώτοι που καθορίζονται σε ετήσια βάση.

Οι δημοσιονομικές επιπτώσεις είναι αμελητέες σε σχέση με το ύψος του συνολικού προϋπολογισμού λειτουργίας των αντιπροσωπιών.

Το καθεστώς αποδοχών του προσωπικού που υπηρετεί σε χώρες εκτός Κοινότητας βασίζεται στην αρχή της ίσης αγοραστικής δύναμης μεταξύ των αποδοχών που καταβάλλονται σε τοπικό νόμισμα και των αποδοχών που καταβάλλονται στις Βρυξέλλες.

Η εφαρμογή της αρχής αυτής βασίζεται στις οικονομικές ισοτιμίες που υπολογίζει η Eurostat. Ο διορθωτικός συντελεστής είναι ο συντελεστής που προκύπτει από τη διαίρεση της αξίας της οικονομικής ισοτιμίας δια της συναλλαγματικής ισοτιμίας. Τούτο σημαίνει ότι, για τον καθορισμό των διορθωτικών συντελεστών, πρέπει κατ'αρχάς να υπολογιστούν οι οικονομικές ισοτιμίες μεταξύ των Βρυξελλών και των διαφόρων άλλων τόπων υπηρεσίας.

Οι συναλλαγματικές ισοτιμίες που χρησιμοποιούνται καθορίζονται σύμφωνα με τους κανόνες εφαρμογής του δημοσιονομικού κανονισμού και αντιστοιχούν στην ημερομηνία εφαρμογής των διορθωτικών συντελεστών.

Στον πίνακα A απεικονίζονται οι νέες οικονομικές ισοτιμίες, οι αντίστοιχες συναλλαγματικές ισοτιμίες και οι διορθωτικοί συντελεστές που προκύπτουν από τον Ιούλιο του 2004 για όλους τους τόπους υπηρεσίας.

Στον πίνακα B απεικονίζεται η εξέλιξη σε ποσοστό μεταξύ των ποσών του πίνακα A και εκείνων που καθορίστηκαν στον τελευταίο ισχύοντα κανονισμό.

ΠΑΡΑΡΤΗΜΑ

ΠΙΝΑΚΑΣ

+++++ TABLE +++++

ΠΑΡΑΡΤΗΜΑ

ΠΙΝΑΚΑΣ B

+++++ TABLE +++++

Πρόταση

ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ

για τον καθορισμό των διορθωτικών συντελεστών που εφαρμόζονται από 1ης Ιουλίου 2004 στις αποδοχές των υπαλλήλων, των συμβασιούχων υπαλλήλων και των επικουρικών υπαλλήλων των Ευρωπαϊκών Κοινοτήτων που υπηρετούν σε τρίτες χώρες καθώς και ορισμένων υπαλλήλων που εξακολουθούν να υπηρετούν στα δέκα νέα κράτη μέλη επί δεκαπέντε μήνες κατά ανώτατο όριο μετά την προσχώρηση

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό υπηρεσιακής κατάστασης των υπαλλήλων των Ευρωπαϊκών Κοινοτήτων και το καθεστώς που εφαρμόζεται στο λοιπό προσωπικό, που θεσπίστηκε με τον κανονισμό (ΕΟΚ, Ευρατόμ, ΕΚΑΧ) αριθ. 259/68[1], όπως τροποποιήθηκε τελευταία με τον κανονισμό (ΕΚ, Ευρατόμ) αριθ. 857/2004[2], και ιδίως το άρθρο 13, πρώτο εδάφιο, του παραρτήματος X,

τη συνθήκη προσχώρησης των δέκα νέων κρατών μελών και ιδίως το άρθρο 33 παράγραφος 4,

την πρόταση της Επιτροπής,

Εκτιμώντας τα ακόλουθα:

Πρέπει να ληφθεί υπόψη η εξέλιξη του κόστους διαβίωσης στις χώρες εκτός Κοινότητας και να καθοριστούν ανάλογα, από 1ης Ιουλίου 2004, οι διορθωτικοί συντελεστές που εφαρμόζονται στις αποδοχές που καταβάλλονται, στο νόμισμα της χώρας υπηρεσίας, στους υπαλλήλους, στους συμβασιούχους υπαλλήλους και στους έκτακτους υπαλλήλους των Ευρωπαϊκών Κοινοτήτων που υπηρετούν σε τρίτες χώρες, καθώς και σε ορισμένους υπαλλήλους που εξακολουθούν να υπηρετούν στα δέκα νέα κράτη μέλη επί δεκαπέντε μήνες κατά ανώτατο όριο μετά την προσχώρηση.

Οι διορθωτικοί συντελεστές σε σχέση με τους οποίους πραγματοποιήθηκαν πληρωμές με βάση τον κανονισμό (ΕΚ, Ευρατόμ) αριθ. 1785/2004[3] μπορούν να συνεπάγονται θετικές ή αρνητικές αναπροσαρμογές των αποδοχών με αναδρομική ισχύ.

Είναι σκόπιμο να προβλεφθεί η καταβολή αναδρομικών αυξήσεων σε περίπτωση αύξησης των αποδοχών που οφείλεται στους νέους διορθωτικούς συντελεστές.

Είναι σκόπιμο να προβλεφθεί η επιστροφή των καθ'υπέρβαση εισπραχθέντων σε περίπτωση μείωσης των αποδοχών που οφείλεται στους νέους διορθωτικούς συντελεστές, για την περίοδο που περιλαμβάνεται μεταξύ της 1ης Ιουλίου 2004 και της ημερομηνίας θέσης σε ισχύ του παρόντος κανονισμού.

Είναι σκόπιμο να προβλεφθεί ότι η ενδεχόμενη αυτή επιστροφή μπορεί να αφορά μόνο ανώτατη περίοδο έξι μηνών πριν από την θέση σε ισχύ του παρόντος κανονισμού και ότι οι επιπτώσεις της μπορούν να κατανεμηθούν χρονικά σε ανώτατη περίοδο δώδεκα μηνών από την ημερομηνία θέσης σε ισχύ του παρόντος κανονισμού, όπως συμβαίνει με τους διορθωτικούς συντελεστές που εφαρμόζονται στο εσωτερικό της Κοινότητας στις αποδοχές και τις συντάξεις των υπαλλήλων και του λοιπού προσωπικού των Ευρωπαϊκών Κοινοτήτων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Με ισχύ από την 1η Ιουλίου 2004, καθορίζονται στο παράρτημα οι διορθωτικοί συντελεστές που εφαρμόζονται στις αποδοχές των υπαλλήλων, των συμβασιούχων υπαλλήλων και των έκτακτων υπαλλήλων των Ευρωπαϊκών Κοινοτήτων που υπηρετούν σε τρίτες χώρες, καθώς και ορισμένων υπαλλήλων που εξακολουθούν να υπηρετούν στα δέκα νέα κράτη μέλη επί δεκαπέντε μήνες κατά ανώτατο όριο μετά την προσχώρηση, οι οποίες καταβάλλονται στο νόμισμα της χώρας υπηρεσίας.

Οι συναλλαγματικές ισοτιμίες που χρησιμοποιούνται για τον υπολογισμό των εν λόγω αποδοχών που καθορίζονται σύμφωνα με τους κανόνες εφαρμογής του δημοσιονομικού κανονισμού και αντιστοιχούν στην ημερομηνία που αναφέρεται στο πρώτο εδάφιο.

Άρθρο 2

Τα θεσμικά όργανα προβαίνουν σε αναδρομικές πληρωμές σε περίπτωση αύξησης των αποδοχών λόγω της εφαρμογής των διορθωτικών συντελεστών που καθορίζονται στο παράρτημα.

Τα θεσμικά όργανα προβαίνουν σε αρνητικές αναδρομικές αναπροσαρμογές των αποδοχών σε περίπτωση μείωσης των αποδοχών, οφειλόμενης στους διορθωτικούς συντελεστές που καθορίζονται στο παράρτημα, για την περίοδο που περιλαμβάνεται μεταξύ της 1ης Ιουλίου 2004 και της ημερομηνίας θέσης σε ισχύ του παρόντος κανονισμού.

Οι αναδρομικές αναπροσαρμογές που συνεπάγονται επιστροφή των καθ'υπέρβαση εισπραχθέντων αφορούν μόνο ανώτατη περίοδο έξι μηνών, η οποία προηγείται της ημερομηνίας θέσης σε ισχύ του παρόντος κανονισμού. Η επιστροφή κατανέμεται χρονικά σε ανώτατη περίοδο δώδεκα μηνών, αρχής γενομένης από την ίδια ημερομηνία.

Άρθρο 3

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης .

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες,

Για το Συμβούλιο

Ο Πρόεδρος

ΠΑΡΑΡΤΗΜΑ

+++++ TABLE +++++

ΔΗΜΟΣΙΟΝΟΜΙΚΟ ΔΕΛΤΙΟ

1. ΤΙΤΛΟΣ ΤΗΣ ΕΝΕΡΓΕΙΑΣ

Πρόταση κανονισμού του Συμβουλίου για τον καθορισμό των διορθωτικών συντελεστών που εφαρμόζονται από 1ης Ιουλίου 2004 στις αποδοχές των υπαλλήλων, των συμβασιούχων υπαλλήλων και των έκτακτων υπαλλήλων των Ευρωπαϊκών Κοινοτήτων που υπηρετούν στις τρίτες χώρες καθώς και ορισμένων υπαλλήλων που εξακολουθούν να υπηρετούν στα δέκα νέα κράτη μέλη επί δεκαπέντε μήνες κατά ανώτατο όριο μετά την προσχώρηση.

2. ΣΧΕΤΙΚΟ ΚΟΝΔΥΛΙΟ ΤΟΥ ΠΡΟΫΠΟΛΟΓΙΣΜΟΥ

XX-010102-01

3. ΝΟΜΙΚΗ ΒΑΣΗ

Άρθρα 12 και 13 του παραρτήματος Χ του κανονισμού υπηρεσιακής κατάστασης

4. ΔΗΜΟΣΙΟΝΟΜΙΚΗ ΕΠΙΠΤΩΣΗ

4.1 Εκτιμώμενο ποσό των πραγματικών 125 139 579€ δαπανών για το 2004 (10.428.298,25 € μηνιαίως) (1)

4.2 Εκτίμηση των επιπτώσεων των διορθωτικώνσυντελεστών τον Ιούλιο 2004 - € 11 814,59 (2)

4.3 Εκτιμώμενη εξαμηνιαία δαπάνη [(2) x 6] - € 70 887,54

4.4 Εκτιμώμενη ε τήσια δαπάνη [(2) x 12] - € 141 775,08

4.5 Επίπτωση σε σχέση με το εκτιμώμενο ποσό των πραγματικών δαπανών [(2) : (1)] - 0,11329356%

Στις δημοσιονομικές αυτές επιπτώσεις δεν περιλαμβάνονται οι επιπτώσεις που προκύπτουν από τους ενδιάμεσους διορθωτικούς συντελεστές, οι οποίοι καθορίζονται κάθε μήνα από την Επιτροπή.

[1] ΕΕ L 56 της 04.03.1968, σ. 1.

[2] ΕΕ L 161 της 30.04.2004, σ. 11.

[3] ΕΕ L 317 της 16.10.2004, σ. 1.